|  |
| --- |
| **DĖL DRAUDIMO PREKIAUTI ALKOHOLINIAIS GĖRIMAIS ROKIŠKIO BASEINE, ESANČIAME TAIKOS G. 21A, ROKIŠKIO MIESTE** |

2018 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos alkoholio kontrolės įstatymo 18 straipsnio 9 dalimi, siekdama užtikrinti viešąją tvarką bei visuomenės saugumą, atsižvelgdama į numatytą prekybos vietą, Rokiškio rajono savivaldybės taryba n u s p r e n d ž i a:

1. Uždrausti prekiauti alkoholiniais gėrimais Rokiškio baseine, esančiame Taikos g. 21A, Rokiškio m.
2. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt) .

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL DRAUDIMO PREKIAUTI ALKOHOLINIAI GĖRIMAIS ROKIŠKIO BASEINE“** **AIŠKINAMASIS RAŠTAS**

2018-12-21

**Parengto sprendimo projekto tikslai ir uždaviniai.** Vadovaujantis teisės aktais apriboti alkoholinių gėrimų prieinamumą ir vartojimą Rokiškio baseine, tuo sumažinant alkoholio vartojimo sukeltas neigiamas pasekmes. Užtikrinti visuomenės saugumą ir viešąją tvarką.

**Šiuo metu esantis teisinis reglamentavimas.**

Lietuvos Respublikos alkoholio kontrolės įstatymas

 **Sprendimo projekto esmė.**

 Vadovaujantis Alkoholio kontrolės įstatymo 18 straipsnio 9 dalimi, savivaldybių tarybos, siekdamos užtikrinti viešąją tvarką ir visuomenės saugumą ir įvertinusios prekybos alkoholiniais gėrimais vietą, gyventojų, bendrijų, bendruomenių ar jų atstovų, asociacijų ar kitų institucijų raštu pareikštą nuomonę, policijos komisariatų pasiūlymus, turi teisę nustatyti vietas, kuriose draudžiama prekiauti alkoholiniais gėrimais.

 Rokiškio baseine lankosi šeimos su vaikais, šiuo sprendimo projektu siekiama ugdyti ir motyvuoti asmenis sveikai gyventi, nevartoti alkoholio, sukurti saugią, sveiką ir palankią bei vaiko ugdymosi poreikius atitinkančią aplinką, siekiama, kad vaikai mažiau matytų negatyvius veiksnius, žalojančius jų organizmą ir psichiką, kad jie nevartotų alkoholinių gėrimų.

 Priėmus sprendimo projektą, licencijos verstis mažmenine prekyba alkoholiniais gėrimais Rokiškio baseine, esančiame Taikos g. 21A, Rokiškyje nebus išduodamos.

 Rokiškio baseino direktorius pateikė nuomonę, kad Rokiškio baseine turėtų būti draudžiama prekiauti alkoholiniais gėrimais.

**Galimos pasekmės, priėmus siūlomą tarybos sprendimo projektą:**

**teigiamos** – bus skatinama sveika ir saugi aplinka Rokiškio baseine;

**neigiamos** – galimas kavinės patalpas Rokiškio baseine išsinuomosiančių asmenų nepasitenkinimas.

**Kokia sprendimo nauda Rokiškio rajono gyventojams.**

Bus užtikrinta sveika ir saugi aplinka Rokiškio baseine.

**Finansavimo šaltiniai ir lėšų poreikis**.

Nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė